VENDIM
Nr. 543, datë 9.10.2017

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT
“SISTEMIM DHE NDRIÇIM, RRUGA E MALIT, RRUGA “KALAJA””, NË BASHKINË E KRUJËS

Në mbështetje të nenit 100 të Kushtetutës dhe të neneve 5, pika 1, 20 e 21, të  ligjit nr. 8561, datë
22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Brendshëm, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Sistemim dhe ndriçim, Rruga e Malit, rruga “Kalaja””, në Bashkinë e Krujës.
2. Shpronësimi të bëhet në favor të Bashkisë së Krujës.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës
përkatëse, që paraqitet në tabelën që i bashkëlidhet këtij vendimi, për pasurinë “truall”, me sipërfaqe 61.7 (gjashtëdhjetë e një pikë shtatë) m², me vlerë të përgjithshme prej 247 479 (dyqind e dyzet e shtatë mijë e
katërqind e shtatëdhjetë e nëntë) lekësh.
4. Vlera e përgjithshme e shpronësimit, prej 247 479 (dyqind e dyzet e shtatë mijë e katërqind e
shtatëdhjetë e nëntë) lekësh, të përballohet nga të ardhurat e Bashkisë së Krujës, planifikuar në buxhetin e saj.
5. Vlera e shpenzimeve procedurale të përballohet nga Bashkia e Krujës.
6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi.
7. Afati i përfundimit të punimeve të objektit në Bashkinë e Krujës të jetë në përputhje me afatet e parashikuara nga kjo bashki.
8. Regjistrimi i ri i pasurisë 61.7 (gjashtëdhjetë e një pikë shtatë) m², “truall”, për projektin “Sistemim dhe ndriçim, Rruga e Malit, rruga “Kalaja””, të bëhet në favor të Bashkisë Krujë.
9. Ngarkohen Ministria e Brendshme, Zyra Vendore e Regjistrimit të Pasurive të Paluajtshme Krujë dhe
Bashkia Krujë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

LISTA EMËRORE E PRONARËVE, PASURITË E TË CILËVE DO TË SHPRONËSOHEN PËR OBJEKTIN: “SISTEMIM DHE NDRIÇIM RRUGA E MALIT, RRUGA KALAJA”

	


Nr.
	


Emër, mbiemër
	

Zona kad.
	

Nr. pas.
	Sipërf.
e përgj. m²
	Sipërf.
e prekur m²
	

Çmimi për m²
	

Vlefta në lekë
	


Konfirmimi i ZVRPP-së, Krujë

	1
	Seit Llubani
	8621
	6/266
	214
	25.5
	4011
	102,281
	Konfirmimi i ZVRPP-së, Krujë

	2
	Bukurije Llubani
	8621
	6/267
	117.5
	15
	4011
	60,165
	Konfirmimi i ZVRPP-së, Krujë

	3
	Shpend Llubani
	8621
	6/200
	146
	21.2
	4011
	85,033
	Konfirmimi i ZVRPP-së, Krujë

	
	Total
	247,479
	


